S-300/2010

Mál þetta, sem þingfest var 24. júní 2010 og dómtekið sama dag er höfðað með ákæru lögreglustjórans á Selfossi dagsettri 17. maí 2010 á hendur A-kk-þgf Í-kk-þgf, kt. 000000-0000, Dalshrauni 13, Hafnarfirði, X, Y og U-kk-þgf Þ-kk-þgf S-kk-þgf, kt. 000000-0000

I.

[...]

II.

„gegn ákærðu A-kk-þgf og X fyrir innbrot og þjófnað

með því að hafa, að kvöldi mánudagsins 8. desember 2008 eða aðfaranótt þriðjudagsins 9. desember 2008 brotist inn í gróðurhús í Gufuhlíð, Bláskógabyggð, og stolið þaðan 30 stk. af gróðurhúsalömpum af gerðinni Gavita 600w að óþekktu verðmæti.

Telst brot ákærðu varða við 1. mgr. 244. almennra hegningarlaga nr. 19, 1940.”

III.

[...]

IV.

“gegn ákærðu Y og U-kk-þgf Þ-kk-þgf fyrir innbrot og þjófnað

með því að hafa, á tímabilinu 20. – 26. desember 2008 brotist inn í sumarhús nr. 23 við Þórsstíg í Ásgarðslandi, Grímsnes- og Grafningshreppi með því að spenna upp opnanlegt fag á glugga og stolið þaðan 22” Loewe sjónvarpi, Loewe DVD spilara, Fte maximal stafrænum sjónvarpsmóttakara, þremur geisladiskum, áfengi, DVD disk og óáteknum skrifanlegum diskum, allt að óþekktu verðmæti.

Telst brot ákærðu varða við 1. mgr. 244. gr. almennra hegningarlaga nr. 19, 1940.”

V.

“gegn ákærðu Y og U-kk-þgf Þ-kk-þgf fyrir innbrot og þjófnað

með því að hafa, föstudaginn 26. desember 2008 brotist inn í sumarhús nr. 31 við Þórsstíg í Ásgarðslandi, Grímsnes- og Grafningshreppi með því að spenna upp opnanlegt fag á glugga og stolið þaðan innanstokksmunum (sic.), verkfærum, skóm, áfengi, gosdrykkjum og matvælum, allt samtals að áætluðu verðmæti kr. 351.000.

Telst brot ákærðu varða við 1. mgr. 244. gr. almennra hegningarlaga nr. 19, 1940.”

VI.

“gegn ákærðu Y og U-kk-þgf Þ-kk-þgf fyrir innbrot og þjófnað

með því að hafa, á tímabilinu 23. – 27. desember 2008 brotist inn í sumarhús nr. 29 við Þórsstíg í Ásgarðslandi, Grímsnes- og Grafningshreppi með því að spenna upp opnanlegt fag á glugga og stolið þaðan kaffikönnu að óþekktu verðmæti.

Telst brot ákærðu varða við 1. mgr. 244. gr. almennra hegningarlaga nr. 19, 1940.”

VII.

“gegn ákærðu Y og U-kk-þgf Þ-kk-þgf fyrir innbrot og þjófnað

með því að hafa, á tímabilinu 20. – 27. desember 2008 brotist inn í sumarhús nr. 2 við Öndverðarnes í Grímsnes- og Grafningshreppi með því að spenna upp opnanlegt fag á glugga á vesturhlið hússins og stolið þaðan átta bjórdósum og tveggja lítra gosflösku.

Telst brot ákærðu varða við 1. mgr. 244. gr. almennra hegningarlaga nr. 19, 1940. ”

VIII.

[...]

IX.

[...]

Þess er í öllum tilvikum krafist að ákærðu verði dæmdir til refsingar og til greiðslu alls sakarkostnaðar, en jafnframt er í ákærunni krafa um upptöku á fíkniefnum sbr. ákærulið nr. IX, sem er ákærðu A-kk-nf og U-kk-þgf Þ-kk-þgf óviðkomandi.

Ákærðu A-kk-nf og U-kk-nf Þ-kk-nf mættu við þingfestingu málsins og óskuðu ekki eftir verjanda. Báðir játuðu þeir sakargiftir að fullu og hreinskilnislega í þeim liðum ákærunnar sem þá varðar. Var þáttur ákærðu X og Y klofinn frá málinu og verður hann dæmdur sérstaklega. Var málið tekið til dóms varðandi ákærðu A-kk-þf og U-kk-þf Þ-kk-þf skv. 1. mgr. 164. gr. laga um meðferð sakamála nr. 88/2008 eftir að sækjandi og ákærðu höfðu tjáð sig um lagaatriði og viðurlög.

Um málavexti vísast til ákæruskjals. Með skýlausri játningu ákærðu, sem er í samræmi við gögn málsins og ekki er ástæða til að draga í efa að sé rétt, er sannað að ákærðu frömdu brot þau sem greinir í ákæru og eru réttilega færð til refsiákvæða. Með háttsemi sinni hafa ákærðu unnið sér til refsingar.

Það athugast að ákæra í málinu er ekki svo glögg sem vera skyldi, en í ákærulið nr. IV. er ákært m.a. fyrir þjófnað á áfengi og óáteknum skrifanlegum diskum án þess að magns áfengis eða fjölda diska sé getið. Samsbærilegur ágalli er í ákærulið nr. V. þar sem ákært er fyrir þjófnað á innanstokksmunum, verkfærum, skóm, áfengi, gosdrykkjum og matvælum, án þess að því sé lýst nánar, nema með því að vísa til áætlaðs verðmætis. Þetta þykir þó ekki koma í veg fyrir að dómur verði lagður á málið eins og það er vaxið.

Samkvæmt sakavottorði hefur ákærða A-kk-þgf einu sinni verið refsað áður, en hann var dæmdur til greiðslu 40.000 kr. sektar fyrir þjófnað með dómi Héraðsdóms Suðurlands þann 19. nóvember 2009. Ber að horfa til 78. gr. almennra hegningarlaga nr. 19/1940 við ákvörðun refsingar ákærða nú.

Samkvæmt sakavottorði hefur ákærði U-kk-nf Þ-kk-nf fjórum sinnum áður hlotið refsingar. Þann 24. mars 2009 var hann dæmdur í Héraðsdómi Suðurlands í 2 mánaða fangelsi fyrir líkamsárás, skilorðsbundið í 2 ár. Þann 11. maí 2009 var hann sakfelldur í Héraðsdómi Suðurlands fyrir eignaspjöll, en ekki gerð sérstök refsing. Þann 18. september 2009 var hann dæmdur í Héraðsdómi Suðurlands til að greiða 100.000 kr. sekt fyrir líkamsárás og þann 21. janúar 2010 var hann dæmdur til að greiða 80.000 kr. sekt með dómi sama dómstóls fyrir hylmingu og áfengislagabrot. Brot þau sem ákærði U-kk-nf Þ-kk-nf er nú sakfelldur fyrir eru öll framin áður en honum voru gerðar framangreindar refsingar og ber að ákveða refsingu með vísan til 78. gr. almennra hegningarlaga nr. 19/1940. Með vísan til 60. gr. almennra hegningarlaga nr. 19/1940 ber að dæma upp hina skilorðsbundnu refsingu frá 24. mars 2009 og ákveða refsingu í einu lagi sbr. 77. gr. almennra hegningarlaga nr. 19/1940.

Refsing ákærða A-kk-ef þykir hæfilega ákveðin fangelsi í 30 daga en ákærða U-kk-ef Þ-kk-ef fangelsi í 3 mánuði.

Með hliðsjón af ákvæðum 57. gr. almennra hegningarlaga nr. 19/1940 þykir rétt að ákveða að fresta fullnustu refsinga beggja ákærðu og skulu þær falla niður að liðnum tveimur árum frá birtingu dómsins haldi þeir almennt skilorð 3. mgr. 57. gr. almennra hegningarlaga nr. 19/1940 og gerist ekki sekir um nýtt brot á skilorðstímanum.

Samkvæmt gögnum málsins sætti ákærði A-kk-nf gæsluvarðhaldi frá 15. – 17. janúar 2009 undir rannsókn málsins og ber að ákveða að komi refsingin til framkvæmda skuli gæsluvarðhaldsvistin dragast frá refsingunni, sbr. 76. gr. almennra hegningarlaga nr. 19/1940.

Samkvæmt 218. gr. laga um meðferð sakamála nr. 88/2008 ber að dæma ákærðu til greiðslu sakarkostnaðar, en skv. gögnum málsins féll enginn kostnaður til vegna ákærða U-kk-ef Þ-kk-ef, en vegna ákærða A-kk-ef kr. 183.762, sem er kostnaður vegna skipaðs verjanda.

S-kk-nf G. G-kk-nf héraðsdómari kveður upp dóm þennan.

D ó m s o r ð :

Ákærði, A-kk-nf Í-kk-nf sæti fangelsi í 30 daga.

Ákærði, U-kk-nf Þ-kk-nf S-kk-nf, sæti fangelsi í 3 mánuði.

Fullnustu refsingar beggja ákærðu skal frestað og skulu þær falla niður að liðnum tveimur árum frá birtingu dóms þessa haldi ákærðu almennt skilorð 57. gr. almennra hegningarlaga nr. 19/1940.

Komi til fullnustu refsingar ákærða A-kk-ef skal draga frá henni gæsluvarðhaldsvist hans frá 15. – 17. janúar 2009.

Ákærði A-kk-nf greiði kr. 183.762 í sakarkostnað.

S-kk-nf G. G-kk-nf.